OzLabs/hebrew-wiki-articles huggingface dataset:
חברים: האיחוד

חברים: האיחוד (באנגלית: Friends: The Reunion), הידוע גם בשם הפרק שבו הם שוב נפגשים (באנגלית: The One Where They Get Back Together), הוא ספיישל איחוד של סדרת הסיטקום האמריקאית "חברים". הפרק הופק על ידי מפיקי הסדרה המקוריים, קווין ס. ברייט, מרתה קאופמן ודייוויד קריין, צוות השחקנים הראשיים של הסדרה ועל ידי בן וינסטון, שהיה אמון על בימוי הפרק.

ספיישל האיחוד עלה לשידור בשירות הזרמת המדיה "HBO Max" ב-27 במאי 2021.

==משתתפי הספיישל==
* ג'ניפר אניסטון
* קורטני קוקס
* ליסה קודרו
* מאט לה-בלאנק
* מת'יו פרי
* דייוויד שווימר
===אורחים===

==הפקה==
הסמליל הרשמי
===פיתוח===
ב-12 בנובמבר 2019, נמסר על ידי "הוליווד ריפורטר" כי חטיבת הטלוויזיה של האחים וורנר שוקדת על הפקת ספיישל איחוד של הסיטקום האמריקאי "חברים" עבור שירות הזרמת המדיה החדש שלה, "HBO Max" שיכלול את כל צוות השחקנים והמפיקים המקוריים שחוזרים. ב-21 בפברואר 2020, הודגש על ידי וורנר מדיה כי הספיישל לא יהיה חלק מעלילת הסדרה המתוסרטת, ובמקום זאת במהלכו כל השחקנים והיוצרים המקוריים שיחזרו ישתפו את חוויותיהם מצילומי הסדרה.

פרק הספיישל הופק על ידי יוצרי התוכנית המקוריים, קווין ס. ברייט, מרתה קאופמן ודייוויד קריין, על ידי צוות השחקנים הראשי של הסדרה, ג'ניפר אניסטון, קורטני קוקס, ליסה קודרו, מאט לה-בלאנק, מת'יו פרי ודייוויד שווימר ועל ידי בן וינסטון, שאף אמון על בימוי הפרק. בנוסף, בהפקת הפרק מעורבת אף המחלקה לטלוויזיה לא-מתוסרטת ואלטרנטיבית של חטיבת הטלוויזיה של האחים וורנר.

===צילומים===
צילומי פרק ספיישל האיחוד התקיימו בלוס אנג'לס, קליפורניה באולפן 24, המכונה גם "אולפן ה'חברים'" באולפני האחים וורנר, ברבנק, שם הסדרה צולמה מאז צילומי העונה השנייה. צילומי הפרק החלו באפריל 2021, לאחר שנדחו פעמיים. בפעם הראשונה במרץ 2020, לאחר שהתעתדו במקור להתחיל ב-23 במרץ 2020, ובפעם השנייה באוגוסט 2020. בשתי הפעמים, צילומי הפרק נדחו בעקבות התפרצות מגפת הקורונה בארצות הברית.

הפרק צולם בפני קהל לייב שכלל ברובו ניצבים וצופים שחוסנו נגד מגפת הקורונה.

==שידור==
הספיישל התעתד תחילה לעלות לשידור עם השקתו של שירות "HBO Max" ב-27 במאי 2020, יחד עם כל 236 פרקי הסדרה המקורית שעלו לשירות כתוכן בלעדי. ב-13 במאי 2021, הופץ קדימון ראשון שהודיע על תאריך השידור: 27 במאי 2021.

==קישורים חיצוניים==

==הערות שוליים==

קטגוריה:חברים
קטגוריה:HBO Max: תוכן מקורי
קטגוריה:ספיישלים טלוויזיוניים אמריקאים
קטגוריה:פרקי טלוויזיה
Love Injected

Love Injected (בעברית: אהבה מוזרקת) הוא שיר של הזמרת והיוצרת הלטבית אמינטה סואדוגו.

השיר ייצג את לטביה באירוויזיון 2015 על ידי סואדוגו. סואדוגו סיימה בגמר במקום השישי מתוך 27 מדינות כשלזכותה 186 נקודות, הישגה הטוב ביותר של לטביה מאז 2005 והמיקום הרביעי הטוב ביותר שלה אי פעם. בחצי הגמר היא סיימה במקום השני מתוך שבע עשרה, אחרי מי שניצחה בסופו של דבר, שוודיה.

== קישורים חיצוניים ==

קטגוריה:שירי 2015
קטגוריה:שירי אירוויזיון 2015
קטגוריה:שירי לטביה באירוויזיון
קטגוריה:שירי אהבה
אנטואן קומבוארה

אנטואן קומבוארה (בצרפתית: Antoine Kombouaré; נולד ב-16 בנובמבר 1963) הוא כדורגלן עבר צרפתי, ששיחק בעמדת הבלם. כיום משמש כמאמנה של נאנט.

==קריירה==
קומבוארה נולד בנומאה, בירת קלדוניה החדשה. הוא התחיל את לשחק כדורגל בקבוצת הנוער המקומית, פלום נומאה. בשנת , קומבוארה חתם בנאנט. בשנת , קומבוארה חתם בפריז סן-ז'רמן. תקופתו של קומבוארה, ידועה בעיקר בשל השערים המכריעים עליהם היה חתום. לדוגמה: ב-18 במרץ 1993, קומבוארה הבקיע את בדקה ה-96 את השער הרביעי של פריז בניצחון 1-4 נגד ריאל מדריד, שהעניק לקבוצתו את הכרטיס לחצי גמר גביע אופ"א וכן כבש את שער השוויון סיבוב קודם לכן, שהעניק לפריז עלייה לרבע הגמר בזכות שערי חוץ, על חשבונה של אנדרלכט.

בשנת , קומבוארה חתם בסיון מליגת העל השווייצרית וכעבור שנה חתם באברדין תמורת 300 אלף פאונד. בקיץ , חזר לקדנציה שנייה בפריז וכעבור עונה פרש מכדורגל.

==קריירה כמאמן==
עם פרישתו, קומבוארה מונה למאמן קבוצת המילואים של פריז סן-ז'רמן. בשנת , מונה למאמנה של שטרסבורג, בה אימן עד אוקטובר .

ביולי , קומבוארה מונה למאמנה של ואלנסיין, ששיחקה אז בליגה השנייה. בסיום עונתו הראשונה במועדון, העפילה הקבוצה לליגה הראשונה בצרפת, ממנה נעדרה מאז שנת .

במאי , קומבוארה חזר לפריז סן-ז'רמן כמאמן הקבוצה הבוגרת, בה חתם לשלוש שנים. עונתו הראשונה במועדון, הייתה מתחת לציפיות ועל אף הרכש המאסיבי שעשתה הקבוצה היא סיימה במרכז הטבלה, אך היא זכתה בגביע הצרפתי. ב-29 בדצמבר 2011, קומבוארה פוטר מתפקידו כמאמן פריז, על אף שהקבוצה הייתה אז במקום הראשון.

ב-27 ביוני 2012, קומבוארה מונה למאמנה של אל-הילאל מליגת העל הסעודית. ב-31 בינואר 2013, סיים את תפקידו בקבוצה.

ב-18 ביוני 2013, מונה למאמנה של לאנס, עמה רשם בסיום העונה, עליית ליגה נוספת לליגה הראשונה. בלאנס, אימן שלוש עונות.

ב-30 במאי 2016, קומבוארה חתם בגנגאן, בה אימון עד ה-6 בנובמבר 2018.

ב-10 בינואר 2019, מונה למאמנה של דיז'ון, בה אימן עד לסיום העונה.

ב-14 באוקטובר 2019, קומבוארה מונה למאמנה של טולוז. בטולוז, קומבוארה רשם את המאזן השלילי ביותר שלו כמאמן ראשי, כאשר הפסיד ב-11 מתוך 13 המשחקים בהם אימן את המועדון. יומיים לאחר ההפסד בגביע לסנט פריווה מהליגה הרביעית, פוטר מתפקידו.

ב-11 בפברואר 2021, חתם בנאנט בה אימן עונה וחצי. ב-17 במרץ 2024 חזר לקדנציה שנייה במועדון.

==תארים==
===שחקן===
; פריז סן-ז'רמן
*ליגת העל הצרפתית: 
*קופה דה פראנס: , 
*גביע הליגה הצרפתית: 

; פ.צ. סיון
*הגביע השווייצרי: 

===מאמן===
; ואלנסיין
*הליגה הצרפתית השנייה: 

; אישיים
*מאמן השנה בליגה הצרפתית השנייה: 

==קישורים חיצוניים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלנים ניו קלדונים
קטגוריה:בלמי כדורגל ניו קלדונים
קטגוריה:כדורגלני נאנט
קטגוריה:כדורגלני ספורטינג טולון
קטגוריה:כדורגלני פריז סן-ז'רמן
קטגוריה:כדורגלני פ.צ. סיון
קטגוריה:כדורגלני אברדין
קטגוריה:כדורגלני ראסינג פריז
קטגוריה:מאמני כדורגל צרפתים
קטגוריה:מאמני פריז סן-ז'רמן
קטגוריה:מאמני אל-הילאל
קטגוריה:מאמני דיז'ון
קטגוריה:מאמני טולוז
קטגוריה:מאמני נאנט
קטגוריה:צרפתים שנולדו ב-1963
דז'ה קליין

דז'ה קליין (Klein Dezső; ג'נג'ש, 11 בפברואר 1874<ref>[https://www.familysearch.org/ark:/61903/3:1:3QS7-L9G9-FVQC?i=592&cat=260882 Gyöngyösi izr. hitközség születési anyakönyve, 11/1874. folyószám.]</ref> –?) היה רב ותאולוג הונגרי. הוא היה אחיו הצעיר של הרב יוז'ף קליין מסובוטיצה.

== ביוגרפיה ==
דז'ה קליין נולד כבנם של ליפוט קליין ושל ברתה רוזנברג. בין השנים 1883 – 1889 היה תלמיד בית המדרש לרבנים בבודפשט. בשנת 1897 קיבל תואר דוקטור למדעי הרוח בבודפשט ובשנת 1899 קיבל סמיכה לרבנות. הוא עבד בשיקלוש במשך עשר שנים, בשנת 1909 נבחר לרב על ידי קהילת ניטרה. משנת 1926 היה הרב הראשי של פרשוב.

== עבודותיו ==
* הנביאים עובדיה ונחום תרגום לערבית (בודפשט, 1897).
* הוא היה עמית וכותב של ההיסטוריה האוניברסלית של היהודים יצירה גדולה וחשובה ביותר.
* כעורך: הוצאת תרגום לערבית של ספרי הנביאים יואל ועמוס מאת מחבר אנונימי: מבוסס על קודקס הנטינגטון 206 (בודאפשט: בית הדפוס אתנאום) [https://app.biblia-arabica.com/browse.html?fq=;fq-Biblical%20Parts:Old%20Testament;fq-Biblical%20Parts:Old%20Testament;fq-Source%20Language%20of%20Translation:Hebrew;fq-Authors/Contributors:Dezs%C5%91%20Klein באתר Biblia Arabica]

== לקריאה נוספת ==
* לקסיקון יהודי הונגרי. 1929.[http://mek-oszk.uz.ua/04000/04093/html/szocikk/12636.htm]
* [https://www.elib.hu/03600/03630/html/k/k11365.htm יוז'ף סיניאי: חייהם ויצירותיהם של סופרים הונגרים] 
* ההיסטוריה האוניברסלית של היהודים בשישה כרכים

== ראו גם ==

* [https://www.arcanum.com/en/online-kiadvanyok/Lexikonok-magyar-irok-elete-es-munkai-szinnyei-jozsef-7891B/k-8D2C5/klein-dezso-902A9/ דז'ה קליין] באתר Arcanum

== הערות שוליים ==

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:ג'נג'ש: אישים
קטגוריה:הונגרים שנולדו ב-1874
קטגוריה:נפטרים במאה ה-20
מאיר פרץ

מאיר פרץ (נולד ב-18 בנובמבר 1983) הוא כדורגלן עבר ישראלי, ששיחק בעמדת המגן השמאלי.

==קריירה==
פרץ התחיל את הקריירה שלו במחלקת הנוער של מ.ס. אשדוד. בעונת 2003/2004 הושאל להפועל רמת השרון מהליגה הארצית. פרץ, היה שותף לעלייה של המועדון לליגה הלאומית בסיום העונה.

ב-2 באוקטובר 2004, פרץ ערך את הופעת הבכורה שלו במ.ס. אשדוד, בניצחון 0-4 נגד בני יהודה. ב-11 באוגוסט 2005, פרץ ערך את הופעת הבכורה שלו בזירה האירופית בתיקו 2-2 נגד דומז'אלה במסגרת מוקדמות גביע אופ"א.

בקיץ , פרץ חתם בהפועל תל אביב. ב-28 באוגוסט 2006, פרץ ערך את הופעת הבכורה שלו בקבוצה בתיקו 1-1 נגד בני יהודה. ב-7 באוקטובר 2007, פרץ הושאל לעירוני קריית שמונה. בקריית שמונה, פרץ רשם רק שותף רק במשחק אחד בתיקו 2-2 נגד מכבי תל אביב. בסיום העונה, פרץ חזר להפועל.

בינואר , פרץ חזר למ.ס. אשדוד.

ב-19 בנובמבר 2010, פרץ חתם בהפועל כפר סבא מהליגה הלאומית.

ב-21 בספטמבר 2011, פרץ חתם במכבי יבנה מליגה א' דרום, עמה היה שותף לעלייה לליגה הלאומית.

בנובמבר , פרץ חתם בבית"ר יבנה עד לסיום העונה. בסיום העונה פרש מכדורגל.

==תארים==
; הפועל רמת השרון
*ליגה ארצית: 2003/2004

; מכבי יבנה
*ליגה א': עונת 2011/2012

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מועדון ספורט אשדוד
קטגוריה:כדורגלני הפועל רמת השרון
קטגוריה:כדורגלני הפועל תל אביב
קטגוריה:כדורגלני עירוני קריית שמונה
קטגוריה:כדורגלני הפועל כפר סבא
קטגוריה:כדורגלני מכבי יבנה
קטגוריה:אשדוד: כדורגלנים
קטגוריה:ישראלים שנולדו ב-1983
Something Better

Something Better (בעברית: משהו טוב יותר) הוא שיר של להקת הרוק הפינית Softengine. השיר יצא לאור ב-21 במרץ 2014, ונבחר לייצג את פינלנד באירוויזיון 2014 בדנמרק.

בתחרות האירוויזיון השיר סיים בחצי הגמר במקום השלישי והעפיל לגמר. בגמר, השיר סיים במקום ה-11 מתוך 26 כשלזכותו 72 נקודות.

==קישורים חיצוניים==

קטגוריה:שירי 2014
קטגוריה:סינגלי בכורה מ-2014
קטגוריה:שירי אירוויזיון 2014
קטגוריה:שירי פינלנד באירוויזיון
קטגוריה:פינלנד באירוויזיון
אנטונין בראון

אנטונין בראון (בצ'כית: Antonín Braun; 1709, אוסטריה – 1742, פראג ) היה פסל צ'כי ממוצא טירולי של תקופת הבארוק. בן אחיו של מתיאס בראון אשר ירש והמשיך את בית המלאכה שהקים דודו.

כשמתיאס דודו חלה הוא העביר את בית המלאכה וכל העבודות בשלבי הכנה האצורות בו לאנטונין דבר המקשה את ההבחנה ביניהם.

פסלו מלאגרוס ואטאלנטה מזכיר את עבודתו של ואצלב ניז'ינסקי אחר הצהריים של פאון שחוברה כעבור למעלה ממאה שנים, ייתכן שמקורות ההשראה שלהם היו זהים.
==גלריה==
<gallery>
Statues in Malostranská metro station.jpg|מלאגרוס ואטאלנטה מאת אנטונין בראון בתחנת המטרו מלוסטרנסקה בפראג
Antonín Braun - Karel VI.jpg|קרל השישי, קיסר האימפריה הרומית הקדושה במוזיאון הלאומי בפראג.
Bacchus-Valdštejnská jízdárna-Prague-2.jpg|בקכוס ליד תחנת המטרו מלוסטרנסקה בפראג
Statue of Venus in front of the Wallenstein Riding School in Prague.jpg|פסל ונוס ליד תחנת המטרו מלוסטרנסקה בפראג
Socha Demétér před Valdštejnskou jízdárnou v Praze.jpg|דמטר - אלגוריה של נדיבות ליד תחנת המטרו מלוסטרנסקה בפראג
Sculpture of Mercury and Venus by sculptor Antonín Braun.jpg|מרקוריוס וונוס בתחנת המטרו מלוסטרנסקה בפראג
</gallery>

==קישורים חיצוניים==

קטגוריה:פסלים צ'כים
קטגוריה:ילידי 1709
קטגוריה:נפטרים ב-1742
אדה נוימן

אדה נוימן (בהונגרית: Neumann Ede; אובודה, 20 באוקטובר 1859 – נג'קניז'ה, 12 בדצמבר 1918)<ref></ref> היה רב הונגרי, מתרגם, היסטוריון, אביו של ארנה נאמני.

== ביוגרפיה ==
אדה נוימן הוא בנם של יוז'ף נוימן, סוחר כלי בישול, ושל ארז'בט רנסבורג.<ref></ref> בין 1877 לבין 1882 היה תלמיד של בית המדרש לרבנים בבודפשט, בשנת 1882 קיבל תואר דוקטור למדעי הרוח וכעבור שנה סמיכה לרבנות. מאז ועד מותו היה הרב הראשי בעיר נג'קניז'ה. הוא היה נשיא התאחדות הרבנים הלאומית בהונגריה והעורך של "ישראל ההונגרי". נוימן פרסם כמה ספרים וספרי לימוד עצמאיים. הוא היה אחד מהכותבים בההיסטוריה האוניברסלית של היהודים.

אשתו הייתה אמה קייזרלינג (1863–1926),<ref></ref> בתם של הרב מאיר קייזרלינג ושל ברתה פיליפסון, אותה נשא בבודפשט ב-1 ביולי 1884.<ref></ref>

== עבודותיו העיקריות ==
* המקור וההתפתחות של אגדת-יוסף המוסלמית (בודפשט, 1881)
* דרשות ונאומים (נג'קניז'ה, 1886)
* היסטוריה של הדת היהודית 1–2 (בודפשט 1894–1897)
* דקדוק עברי קצר (1895)
* [https://mandadb.hu/tetel/737181/Kayserling קייזרלינג] (1908)
* נביאי התקופה האשורית והיסטוריה של היהודים (1908)

== לקריאה נוספת ==
* התוניו בבסיס הנתונים של המוזיאון הספרותי פטפי
* פאל גויאש: חייהם ויצירותיהם של סופרים הונגרים.1944-1939
* לקסיקון יהודי הונגרי. 1929. [http://mek.oszk.hu/04000/04093/html/0659.html אדה נוימן]
* http://zalai.dfmk.hu/zalaiak?p=650
==קישורים חיצוניים==
* 
* 

== הערות שוליים ==

קטגוריה:רבנים הונגרים
קטגוריה:היסטוריונים יהודים הונגרים
קטגוריה:מתרגמים יהודים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:נג'קניז'ה: אישים
קטגוריה:אובודה: אישים
קטגוריה:ילידי 1859
קטגוריה:נפטרים ב-1918
Mojot svet

Mojot Svet (במקדונית: Мојот свет; באנגלית: העולם שלי) הוא סינגל אותו ביצעה קרולינה גוצ'בה באירוויזיון 2007 כשייצגה את מקדוניה הצפונית.

השיר הולחן על ידי גריגור קופרוב ונכתב על ידי אוגדן נדלקובסקי. קרולינה, בעלת ניסיון אירוויזיון קודם, לאחר שביצעה את השיר Od nas zavisi עבור מדינתה באירוויזיון 2002. קרולינה היא הראשונה שייצגה את מדינתה פעמיים.

השיר הוא בלדה דרמטית, ועוסק בכוחה של המוזיקה, ומכריז כי "אין לה דתות או גבולות. בתחרות ביצעה גוצ'בה את השיר כששני רקדניות בלט רוקדות מאחוריה.

השיר בוצע לראשונה בגמר הקדם הלאומי של מקדוניה לאירוויזיון 2007 ב-24 בפברואר 2007. השיר זכה עם 144 נקודות. מכיוון שמקדוניה לא סיימה את התחרות הקודמת בעשירייה הראשונה, השיר בוצע קודם לכן בחצי הגמר. בסיום ההצבעה היא קיבלה 97 נקודות, וסך הכל סיימה במקום ה-9 והעפילה לגמר.

בגמר, השיר זכה ב-73 נקודות, כשהיא מסיימת במקום ה-14 מתוך 24 משתתפות. השיר קיבל את מירב הנקודות למדינה עד אז, 73 נקודות, אך לא את המקום הטוב ביותר.

קטגוריה:שירי 2007
קטגוריה:שירי אירוויזיון 2007
קטגוריה:מקדוניה הצפונית באירוויזיון
האסון בבית הכנסת בגבעת זאב

האסון בבית הכנסת בגבעת זאב היה אירוע רב-נפגעים בישראל, שהתרחש בכניסת חג השבועות, ה' בסיוון ה'תשפ"א, 16 במאי 2021, ובו, עקב קריסת טריבונה (ביידיש: פארנצ'עס) בבית כנסת של חסידות קרלין סטולין בגבעת זאב, נהרגו שלושה אנשים, וכ-220 נפצעו.

==היערכות לאירוע==
בערב חג השבועות נערך מעמד קביעת מזוזות בבית הכנסת הגדול של חסידות קרלין סטולין בגבעת זאב, שטרם הושלמה בנייתו. לקראת המעמד נבנו בבית הכנסת 8 קומות של טריבונות (בגובה של כ-40 ס"מ כל אחת), מעליהם הורכבו בצורה רעועה 8 קומות נוספות.

כחלק מלקחי אסון הר מירון מונו, בהוראת האדמו"ר, כשבועיים לפני החג, שני אחראי בטיחות לאירוע.

כבר בשלב ההכנות לאירוע התריעו רבים, כולל ראש מועצת גבעת זאב יוסי אברהמי, והממונה על הבטיחות במועצה המקומית, על כך שהאירוע לא עומד בתקנות הבטיחות. לטענת המתלוננים, המשטרה ענתה כי היא מסירה אחריות מהאירוע. המשטרה והכבאות לא אישרו למועצה את פתיחת בית הכנסת בשבועות. מנגד, בכירים במועצה המקומית גבעת זאב טענו כי האירוע לא היה יכול להתרחש ללא אישור של ראש המועצה וההתראה הביטחותית נכתבה למראית עין בלבד. לאחר האירוע נודע כי בניין בית הכנסת קיבל אישור ייעודי לבניין מגורים, ולא למבנה ציבורי.

== האסון ==

סמוך לכניסת החג החל האירוע בהשתתפות כאלפיים איש, כאלף מהם עמדו על הטריבונות, והטריבונה העליונה קרסה. כתוצאה מהקריסה נהרגו מאיר גלויברמן בן 13 ומרדכי בנימין רובינשטיין בן 23 ונפצעו 219 מתפללים, בהם 15 פצועים במצב קשה. האסון תועד במצלמת וידאו בשידור ישיר לחסידים ברחבי העולם. כשישה שבועות לאחר האירוע נפטר מפצעיו אחד מהפצועים, אליהו קרפל, בן 39.

=== הטיפול בפצועים ===
אמבולנסים של [[מגן דוד אדום בזירת האסון]]
מיד לאחר האסון הוכרז אירוע רב נפגעים, ולשם סיוע, פינוי וטיפול בפצועים, למקום הוזעקו לוחמי חטיבת החילוץ של פיקוד העורף, כוחות יחידת החילוץ וההצלה הארצית, כוחות רפואה מפיקוד המרכז, שני מסוקי מד"א ושני מסוקי חיל האוויר עם לוחמי יחידת 669 וחיל הרפואה. הפצועים פונו לבתי החולים שערי צדק, הדסה הר הצופים, הדסה עין כרם, שיבא ושמיר.

== חקירת האירוע ==
=== החקירה ===
לאחר האסון, יו"ר המועצה המקומית גבעת זאב יוסי אברהמי אמר כי המועצה התריעה בפני המשטרה בנוגע לסכנת האסון, אך לא נעשה דבר בנדון. יועץ הבטיחות שאישר לקיים את האירוע אמר שכאשר סקר את המקום ביום שישי הטריבונות היו תקינות, אך ביום ראשון הגביהו את הטריבונות ללא אישורו באופן לא תקין. מנגד, במשטרה טענו כי על המועצה המקומית היה למנוע את קיום האירוע.

בחסידות קרלין סטולין טענו כי מדובר בכשל נקודתי חמור בבניית הטריבונה, וכי אין כל קשר בין קריסת הטריבונה למתחם הבניה עצמו.

ראש מערך הכבאות רב-טפסר דדי שמחי הדגיש כי למבנה לא היה אישור, וקרא לחקור את האירוע.

חקירת היבטים פליליים של האסון הוטלה על יחידת ההונאה של מחוז תל אביב של המשטרה, ובלילה שבין 19 ל־20 במאי עצרה המשטרה את המהנדס שאישר את הטריבונות ואת אחד העסקנים הבכירים בחסידות בחשד להמתה בקלות דעת. בהמשך אותו היום דחה בית משפט השלום את הבקשה למעצרם באומרו שחלקם של השניים באירוע שולי, אם בכלל, והם נשלחו למעצר בית.

=== ביקורת ===

דו"ח של פיקוד העורף מתח ביקורת על תפקוד המשטרה באסון. המשטרה דחתה את הטענות.<ref></ref>

== קישורים חיצוניים ==

== הערות שוליים ==

קטגוריה:2021 בישראל
חג השבועות בגבעת זאב
קטגוריה:אסונות מעשה ידי אדם בישראל
קטגוריה:גבעת זאב
קטגוריה:חסידות קרלין
קטגוריה:ישראל: אסונות קריסת מבנה
קטגוריה:שבועות
ארתור וייסקופף

ארתור וייסקופף (בהונגרית: Weiszkopf Artúr; בודפשט, 18 בינואר 1877 – רוז'אהג', 1942) היה רב, תאולוג הונגרי.

== ביוגרפיה ==
ארתור וייסקופף נולד בבודפשט כבנם של סוחר הכובעים ארמין וייסקופף ושל יוהאנה זיילר. בין השנים 1889–1899 הוא היה תלמיד בית המדרש לרבנים בבודפשט. הוא קיבל תואר בשנת 1898 דוקטורט במדעי הרוח ובשנת 1900 קיבל סמיכה לרבנות. הוא עבד ברוז'ניו במשך תשע שנים, ובסנטמארטון פעל במשך שנתיים ומשנת 1911 היה הרב הראשי של רוז'אהג'. הוא היה היה מהכותבים החשובים של ההיסטוריה האוניברסלית של היהודים.<ref>ההיסטוריה האוניברסלית של היהודים בשישה כרכים</ref> ב-14 בספטמבר 1902, בקצ'קמט, נשא לאישה את מרית קוהן (כהן), בתם של סוחר התבואה גאבור קוהן ולואיזה קוהן.<ref>[https://www.familysearch.org/ark:/61903/3:1:33SQ-GP6T-2MH?i=727&cc=1452460 A házasságkötés bejegyezve a kecskeméti állami házassági akv. 330/1902. folyószáma alatt.]</ref>

== ראו גם ==
* Emlékkönyv a Ferenc József Országos Rabbiképző Intézet ötvenéves jubileumára 1877–1927. I–II. Kiadják Blau Lajos, Hevesi Simon, Friedman Dénes. Budapest, 1927.
* [https://bookline.hu/szerzo/dr--weiszkopf-arthur/12885917?page=1 עבודתו: אפוס הוראת התנ"ך בשירה ההונגרית של המאה ה-16. עבודת דוקטור במדעי הרוח. בודפשט, 1898.]

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek-oszk.uz.ua/04000/04093/html/szocikk/15377.htm גישה מקוונת] 
* [https://www.geni.com/people/Dr-Rabbi-Arthur-Weisskopf/6000000082481061188 ארתור וייסקופף] באתר Geni
* [https://bookline.hu/szerzo/dr--weiszkopf-arthur/12885917?page=1 ספרו של ארתור וייסקופף]

== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-irok-elete-es-munkai-szinnyei-jozsef-7891B/w-B507B/weiszkopf-arthur-B581C/ ארתור וייסקופף] באתר Arcanum

== הערות שוליים ==

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:בוגרי אוניברסיטת אטווש לוראנד בודפשט
קטגוריה:רבנים נאולוגים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1877
קטגוריה:הונגרים שנפטרו ב-1942
עונת 1957/1958 בליגת העל ההולנדית

עונת 1957/1958 הייתה העונה השנייה של ליגת העל ההולנדית, שהיא הליגה ההולנדית הבכירה. בסיום עונה זאת זכתה DOS אוטרכט באליפות הליגה ומועדון ספורט אנסחדה בתואר סגנית האלופה. BVV וGVAV ירדו לליגת המשנה.
==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דן האג ובלו וויט אמסטרדם שעלו מליגת המשנה לראשונה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית.

בעונה זו הראשונה DOS אוטרכט והשנייה מועדון ספורט אנסחדה סיימו עם אותן מספר נקודות, בעקבות כך התקיים משחק גמר בו ניצחה DOS אוטרכט וזכתה באליפות. כמו כן GVAV ו-אלינקוויק סיימו בשיוון במקום ה-17 וגם הן קיימו ביניהן משחק כאשר המפסידה GVAV ירדה לליגת המשנה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| DOS אוטרכט (אלופה)
 ||34||19||9||6||84||52|| 32||47||rowspan=2 align=right|התמודדו במשחק גמר על האליפות||העפלה לגביע אירופה לאלופות
|-bgcolor=#BBF3BB
|2.||מועדון ספורט אנסחדה
 ||34||19||9||6||75||48|| 27||47||סגנית האלופה
|-
|3.||אייאקס
 ||34||17||8||9||62||44|| 18||42
|-
|4.||פורטונה 54
 ||34||16||8||10||72||53|| 19||40
|-
|5.||מ.ו.ו מאסטריכט
 ||34||15||7||12||57||50|| 7||37
|-
|6.||דן האג
 ||34||14||7||13||68||56|| 12||35
|-
| 7.||פנלו 03
 ||34||14||7||13||61||59|| 2||35
|-
| 8.||נאק ברדה
 ||34||15||5||14||69||70|| 1-||35
|-bgcolor=#08beef
| 9.||ספרטה רוטרדם
 ||34||11||12||11||63||62|| 1||34||מחזיקת הגביע ההולנדי
|-bgcolor=#f6a342
| 10.||פ.ס.וו. איינדהובן
 ||34||13||6||15||73||70|| 3||32||rowspan=2 align=right|נרשמו לגביע בנלוקס 
|-bgcolor=#f6a342
| 11.||פיינורד
 ||34||13||6||15||74||76|| 2-||32
|-
|12.||ראפיד
 ||34||13||5||16||56||67|| 11-||31
|-
| 13.||בלו וויט אמסטרדם
 ||34||11||8||15||56||59|| 3-||30
|-bgcolor=#e6e422
| 14.||BVC אמסטרדם
 ||34||9||12||13||54||63|| 9-||30||בסיום העונה התאחדה עם DWS אמסטרדם מליגת המשנה וחדלה להתקיים
|-
| 15.||ט.ס.ו. טילבורך
 ||34||11||7||16||50||76|| 16-||29
|-bgcolor=#bb5f70
| 16.||GVAV
 ||34||10||8||16||58||63|| 5-||28||rowspan=2 align=right|התמודדו במשחק על הירידה
|- style="background:#bb5f70
| 17.||אלינקוויק
 ||34||10||8||16||47||71|| 24-||28
|- style="background:#FF8888
| 18.||BVV
 ||34||7||6||21||56||96|| 40-||20||ירדה לליגת המשנה
|}
{| class="wikitable"
|+ משחק האליפות
|-
! קבוצה 1 !! תוצאה !! קבוצה 2
|-
| DOS אוטרכט || 1–0 <small>(ה)</small> || מועדון ספורט אנסחדה
|}
{| class="wikitable"
|+ משחק הירידה
|-
! קבוצה 1 !! תוצאה !! קבוצה 2
|-
| אלינקוויק || 2–1 || GVAV
|}

קטגוריה:עונות בליגת העל ההולנדית
קטגוריה:תחרויות כדורגל ב-1958
קטגוריה:תחרויות כדורגל ב-1957
קטגוריה:1958 בהולנד
עונת 1958/1959 בליגת העל ההולנדית

עונת 1958/1959 הייתה העונה השלישית של ליגת העל ההולנדית, שהיא הליגה ההולנדית הבכירה. בסיום עונה זאת זכתה ספרטה רוטרדם באליפות הליגה. סכוונינגן וט.ס.ו. טילבורך ירדו לליגת המשנה.
==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו סכוונינגן ווילם II שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| ספרטה רוטרדם
 ||34||20||11||3||83||30|| 53||51||העפלה לגביע אירופה לאלופות
|-
|2.||ראפיד
 ||34||20||8||6||64||34|| 30||48
|-
|3.||פורטונה 54
 ||34||17||10||7||56||47|| 9||44
|-
|4.||DOS אוטרכט
 ||34||17||9||8||86||46|| 40||43
|-bgcolor=#f6a342
|5.||פיינורד
 ||34||17||7||10||84||54|| 30||41||גביע בנלוקס
|-
|6.||אייאקס
 ||34||15||7||12||77||63|| 14||37
|-
| 7.||מועדון ספורט אנסחדה
 ||34||15||7||12||67||59|| 8||37
|-
| 8.||מ.ו.ו מאסטריכט
 ||34||12||13||9||64||59|| 5||37
|-bgcolor=#08beef
| 9.||פנלו 03
 ||34||13||10||11||71||65|| 6||36||מחזיקת הגביע ההולנדי
|-bgcolor=#f6a342
| 10.||פ.ס.וו. איינדהובן
 ||34||12||9||13||61||60|| 1||33||גביע בנלוקס
|-
| 11.||נאק ברדה
 ||34||13||6||15||72||72|| 0||32
|-
|12.||אלינקוויק
 ||34||11||8||15||55||57|| 2-||30
|-
| 13.||ADO דאן האג
 ||34||9||10||15||63||84|| 21-||28
|-
| 14.||בלו וויט אמסטרדם
 ||34||9||8||17||62||79|| 17-||26
|-
| 15.||DWS אמסטרדם
 ||34||8||10||16||54||80|| 26-||26
|-
| 16.||וילם II
 ||34||10||5||19||60||98|| 38-||25
|- style="background:#FF8888
| 17.||ט.ס.ו. טילבורך
 ||34||6||8||20||55||90|| 35-||20||rowspan=2 align=right|ירדו לליגה השנייה
|- style="background:#FF8888
| 18.||סכוונינגן הולנד ספורט
 ||34||7||4||23||54||111|| 57-||18
|}

קטגוריה:עונות בליגת העל ההולנדית
קטגוריה:תחרויות כדורגל ב-1958
קטגוריה:תחרויות כדורגל ב-1959
קטגוריה:1958 בהולנד
דאקס שפרד

דאקס שפרד (באנגלית: Dax Shepard; נולד ב-2 בינואר 1975) הוא שחקן טלוויזיה וקולנוע, תסריטאי, במאי, עורך סרטים, מדבב ומנחה טלוויזיה אמריקאי.

כיכב ב"הורים במשרה מלאה" ו"בלגן בבית". 

ב-2018, לאחר פיטוריו של דני מסטרסון על ידי נטפליקס מהסדרה "החווה" עקב מחאת מי טו וטענות לאונס, גויס שפרד לסדרה ושימש בתפקיד קבוע בה במשך 25 פרקים עד ביטולה ב-2020<ref></ref><ref></ref>. בסדרה שיתף פעולה עם אשטון קוצ'ר, איתו עבד בעבר גם בתוכנית המתיחות של MTV בשם Punk'd. 

לו אח ואחות, השחקנית קרלי האטר.

בוגר אוניברסיטת קליפורניה בלוס אנג'לס.

שפרד היה מכור לסמים ונגמל.

==חיים אישיים==

בשנת 2007 החל לצאת עם השחקנית והמדבבת קריסטן בל. הזוג התארס ב-2010. הם החליטו לעכב את החתונה שלהם עד שמדינת קליפורניה תאפשר בשטחה נישואים של זוגות מאותו המין. רק באוקטובר 2013, לאחר שנישואין חד-מיניים אושרו במדינה, הם נישאו. בתם הבכורה נולדה ב-2013. ובתם השנייה נולדה ב-2014.

==קישורים חיצוניים==

==הערות שוליים==

קטגוריה:בוגרי אוניברסיטת קליפורניה בלוס אנג'לס
קטגוריה:שחקני קולנוע וטלוויזיה אמריקאים
קטגוריה:תסריטאים אמריקאים
קטגוריה:במאי קולנוע אמריקאים
קטגוריה:מדבבים אמריקאים
קטגוריה:מנחי טלוויזיה אמריקאים
קטגוריה:עורכים אמריקאים
קטגוריה:אמריקאים שנולדו ב-1975
Take Me to Your Heaven

Take Me to Your Heaven (בעברית: קח אותי לגן עדן שלך) הוא השיר אשר זכה באירוויזיון 1999. את השיר ביצעה שארלוט פרלי אשר ייצגה את שוודיה.

השיר יצא לאור כסינגל ב-21 ביוני 1999, בהפקתו של מיקאל וונדט. במצעד הסינגלים הגיע לשיאו במקום השני בשוודיה, למקום ה-5 בבלגיה, למקום 10 בנורווגיה, למקום 20 בבריטניה ולבמקום ה-23 בהולנד.

ב-24 באפריל 1999 יצא השיר בגרסה השוודית והיה במקום הראשון במצעד המקומי במשך 8 שבועות רצופים, עד 4 בספטמבר 1999.

השיר הוא שיר אופטימי על אהבה, כאשר הזמרת מבקשת ממאהבה לקחת אותה לגן עדן על ידי אהבתה. הקליפ הוסרט בחורף כששארלוט הולכת בשלג.

שארלוט ביצעה את השיר באירוויזיון 1999 שהתקיים בבנייני האומה בישראל, השיר זכה בתחרות לאחר שקיבל 163 נקודות.
==קישורים חיצוניים==

קטגוריה:שירי 1999
קטגוריה:סינגלים מ-1999
קטגוריה:שירי אירוויזיון 1999
קטגוריה:שירי שוודיה באירוויזיון
קטגוריה:שירים שזכו באירוויזיון
קטגוריה:שירי מלודיפסטיבלן
קטגוריה:שירים על גן עדן
הפצת תעמולה תבוסנית

הפצת תעמולה תבוסנית היא פשע דמורליזציה המוגדר ב לחוק העונשין של מדינת ישראל בזו הלשון: עבירה זו היא אחת מהעבירות הנכללות ב"סימן ב: בגידה".

העבירה נוספה לחוקי מדינת ישראל בשנת 1957, במסגרת חוק לתיקון דיני העונשין (ביטחון המדינה), התשי"ז-1957. החוק קבע שגם מי שעבר עבירה זו מחוץ לישראל (בחו"ל), ייתן עליה את הדין בישראל, אלא אם בשעת העבירה לא היה אזרח ישראל, תושב ישראל או חייב בנאמנות למדינת ישראל. בשנת 1967 שונה שם החוק לחוק דיני העונשין (ביטחון המדינה, יחסי חוץ וסודות רשמיים), תשי"ז­-1957. בשנת 1977 שולבו הוראותיו של חוק זה בחוק העונשין.

בהנחיות פרקליט המדינה נכללת עבירה זו ברשימה של עבירות שבהן עצם ההחלטה בדבר פתיחה בחקירה פלילית טומנת בחובה רגישות מיוחדת, ולכן נדרש אישור של פרקליטות המדינה לפתיחה בחקירה כזו.

בעקבות הפצת מידע כוזב ברשתות החברתיות במהלך מלחמת חרבות ברזל פרסמה משטרת ישראל הודעה הקוראת לציבור להימנע מהפצת ידיעות כוזבות כאלו, וציינה שהפצתן עלולה להיחשב לעבירה לפי סעיף 103 לחוק העונשין.

==הערות שוליים==

קטגוריה:חוק העונשין
קטגוריה:פשעים
קטגוריה:ישראל: תעמולה
עונת 1959/1960 בליגת העל ההולנדית

עונת 1959/1960 הייתה העונה הרביעית של ליגת העל ההולנדית, שהיא הליגה ההולנדית הבכירה. בסיום עונה זאת זכתה אייאקס באליפות הליגה, פיינורד זכתה בתואר סגנית האלופה. פ.צ סיטארד, פולנדם ובלו וויט אמסטרדם ירדו לליגת המשנה. לראשונה בעונה זו התקיים פלייאוף ירידה.
==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פ.צ סיטארד, ו-פולנדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית אליהן הצטרפה בלו וויט אמסטרדם שהפסידה בפלייאוף הירידה.

אייאקס ופיינורד סיימו עם מספר זהה של נקודות וקיימו ביניהן משחק גמר בו ניצחה אייאקס וזכתה באליפות.
==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| אייאקס </small> (אלופה) <small>
 ||34||22||6||6||109||44|| 65||50||rowspan=2 align=right|פלייאוף אליפות||העפלה לגביע אירופה לאלופות
|-bgcolor=#BBF3BB
|2.||פיינורד
 ||34||20||10||4||94||32|| 62||50||
|-
|3.||פ.ס.וו. איינדהובן
 ||34||18||9||7||72||48|| 24||45
|-
|4.||DOS אוטרכט
 ||34||18||4||12||75||57|| 18||40
|-
|5.||נאק ברדה
 ||34||15||9||10||56||53|| 3||39
|-
|6.||פנלו 03
 ||34||12||12||10||57||60|| 3-||36
|-
| 7.||ספרטה רוטרדם
 ||34||14||6||14||53||52|| 1||34
|-
| 8.||וילם II
 ||34||11||11||12||65||69|| 4-||33
|-
| 9.||מועדון ספורט אנסחדה
 ||34||14||4||16||81||76|| 5||32
|-
| 10.||DWS אמסטרדם
 ||34||13||6||15||51||59|| 8-||32
|-
| 11.||ראפיד
 ||34||10||12||12||46||55|| 9-||32
|-
|12.||ADO דאן האג
 ||34||13||5||16||62||68|| 6-||31
|-
| 13.||מ.ו.ו מאסטריכט
 ||34||13||5||16||60||69|| 9-||31
|-
| 14.||פורטונה 54
 ||34||11||8||15||67||81|| 14-||32
|-bgcolor=#bb5f70
| 15.||אלינקוויק
 ||34||9||11||14||37||48|| 11-||29||rowspan=2 align=right|פלייאוף ירידה
|-bgcolor=#bb5f70
| 16.||בלו וויט אמסטרדם</small> (ירדה) <small>
 ||34||12||5||17||53||82|| 29-||29
|- style="background:#FF8888
| 17.||פולנדם</small> (ירדה) <small>
 ||34||10||3||21||54||88|| 34-||23||rowspan=2 align=right|ירדו לליגה השנייה
|- style="background:#FF8888
| 18.||פ.צ סיטארד</small> (ירדה) <small>
 ||34||5||6||23||40||91|| 51-||16
|}
{| class="wikitable"
|+ משחק אליפות
|-
! קבוצה 1 !! תוצאה !! קבוצה 2
|-
| אייאקס || 5–1 || פיינורד
|}
{| class="wikitable"
|+ פלייאוף ירידה
|-
! קבוצה 1 !! תוצאה !! קבוצה 2
|-
| אלינקוויק || 1–0 || בלו וויט אמסטרדם
|}

קטגוריה:עונות בליגת העל ההולנדית
קטגוריה:תחרויות כדורגל ב-1960
קטגוריה:תחרויות כדורגל ב-1959
קארו רוד

קארו רואד (באנגלית: Carrow Road) הוא אצטדיון כדורגל הממוקם בנוריץ', נורפוק, אנגליה, והוא אצטדיונה הביתי של מועדון הכדורגל נוריץ' סיטי מהפרמייר ליג. האצטדיון ממוקם לכיוון מזרח העיר, ליד תחנת רכבת נוריץ ונהר הוונסום.

== היסטוריה ==
קארו רואד נבנה בשנת 1935, השתנה ושודרג מספר פעמים במהלך ההיסטוריה שלו, בייחוד בעקבות שרפה שהרסה חלקים ממנו בשנת 1984.

האצטדיון מכיל 27,359. שיא התפוסה באצטדיון מאז שהפך לזמין לכל המושבים הוא 27,137, שנקבע במהלך משחק הפרמיר ליג מול ניוקאסל יונייטד ב-2 באפריל 2016.

בשנת 2004 הושקעו 700,000 ליש"ט בשיפוץ המגרש. המשטח הוחלף בתערובת של דשא מלאכותי ואמיתי.

קארו רוד מעולם לא אירח משחק של נבחרת אנגליה, אך נבחרת אנגליה עד גיל 21 שיחקה באצטדיון בחמש הזדמנויות. הראשון היה בשנת 1983 במשחק מוקדמות אליפות אירופה עד גיל 21 נגד דנמרק, בו ניצחה אנגליה 4–1. 

באצטדיון נערכו גם משחקים של נבחרת אנגליה עד גיל 19 ונבחרת הנשים האנגלית.

באצטדיון נערכו מדי פעם קונצרטי מוזיקה. סטטוס קוו ניגנו שם בקונצרט בשנת 1997. אלטון ג'ון, יחד עם לולו, הופיע באצטדיון בשנת 2005. ג'ורג' מייקל הופיע באצטדיון ב-12 ביוני 2007, ורוד סטיוארט הופיע בקונצרט באצטדיון ביוני 2011.

== קישורים חיצוניים ==

קטגוריה:נוריץ' סיטי
קטגוריה:אצטדיוני כדורגל באנגליה
קטגוריה:נוריץקארו רואד (באנגלית: Carrow Road) הוא אצטדיון כדורגל הממוקם בנוריץ', נורפוק, אנגליה, והוא אצטדיונה הביתי של מועדון הכדורגל נוריץ' סיטי מהפרמייר ליג. האצטדיון ממוקם לכיוון מזרח העיר, ליד תחנת רכבת נוריץ ונהר הוונסום.

== היסטוריה ==
קארו רואד נבנה בשנת 1935, השתנה ושודרג מספר פעמים במהלך ההיסטוריה שלו, בייחוד בעקבות שרפה שהרסה חלקים ממנו בשנת 1984.

האצטדיון מכיל 27,359. שיא התפוסה באצטדיון מאז שהפך לזמין לכל המושבים הוא 27,137, שנקבע במהלך משחק הפרמיר ליג מול ניוקאסל יונייטד ב-2 באפריל 2016.

בשנת 2004 הושקעו 700,000 ליש"ט בשיפוץ המגרש. המשטח הוחלף בתערובת של דשא מלאכותי ואמיתי.

קארו רוד מעולם לא אירח משחק של נבחרת אנגליה, אך נבחרת אנגליה עד גיל 21 שיחקה באצטדיון בחמש הזדמנויות. הראשון היה בשנת 1983 במשחק מוקדמות אליפות אירופה עד גיל 21 נגד דנמרק, בו ניצחה אנגליה 4–1. 

באצטדיון נערכו גם משחקים של נבחרת אנגליה עד גיל 19 ונבחרת הנשים האנגלית.

באצטדיון נערכו מדי פעם קונצרטי מוזיקה. סטטוס קוו ניגנו שם בקונצרט בשנת 1997. אלטון ג'ון, יחד עם לולו, הופיע באצטדיון בשנת 2005. ג'ורג' מייקל הופיע באצטדיון ב-12 ביוני 2007, ורוד סטיוארט הופיע בקונצרט באצטדיון ביוני 2011.

== קישורים חיצוניים ==

קטגוריה:נוריץ' סיטי
קטגוריה:אצטדיוני כדורגל באנגליה
קטגוריה:נוריץ'
פול הרינגטון

פול הרינגטון (; נולד ב-13 במאי 1960) הוא זמר ושחקן אירי. הרינגטון זכה באירוויזיון 1994, עם השיר "Rock 'n' roll kids", שבוצע יחד עם צ'ארלי מק'גטיגן.<ref name="Barclay2010"></ref>

== קריירה ==
=== מוזיקה ===
בשנת 1991, פרסם הרינגטון את אלבום בכורתו, What I'd Say, שהגיע לעשירייה הפותחת במצעד האלבומים האירי. ב-13 במרץ 1994, זכו הרינגטון וצ'ארלי מק'גטיגן בקדם האירי לאירוויזיון 1994, עם השיר "Rock 'n' Roll Kids". ב-30 באפריל, השניים ביצעו אותו על בימת האירוויזיון, שנערכה בדבלין, בירת אירלנד. בתום ספירת הקולות, אירלנד הוכרה כזוכה במהדורה ה-39 של תחרות האירוויזיון. זה היה הניצחון השלישי ברציפות של אירלנד, שיא שלא נשבר בתחרות אי פעם.

בשנת 2008, הוציא לאור את האלבום השני שלו, A Collection,<ref></ref> שהגיע למקום הרביעי במצעד האלבומים האירי. בשנת 2010, פרסם הרינגטון את אלבום ההופעה הראשון שלו, Songs, ובו מספר גרסאות כיסוי של שירים שאהב. ב-2018, הוציא לאור את אלבום ההופעה Lights of Home, שהוקלט על ידי טים מרטין.<ref name="sugarclub"></ref><ref name="feighan"></ref>

=== טלוויזיה ורדיו ===
בין השנים 2016–2020, הרינגטון הנחה תוכנית קבועה בשם "The Pat Kenny Show". במהלך קריירתו, הופיע הרינגטון במספר תוכניות רדיו וטלוויזיה, דוגמת "The Lyrics Board". בשנת 2018, הופיעה בתוכנית הטלוויזיה האירית "The Restaurant", שם שיחק דמות של שף. דמותו זכתה לשבחים ממבקרי הטלוויזיה העכשווית.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דבלין: אישים
קטגוריה:זוכי האירוויזיון
קטגוריה:זוכי האירוויזיון: אירלנד
קטגוריה:משתתפי אירוויזיון 1994
קטגוריה:נציגי אירלנד באירוויזיון
קטגוריה:זמרים אירים
קטגוריה:שחקני קולנוע וטלוויזיה אירים
קטגוריה:מנחי טלוויזיה אירים
קטגוריה:שדרני רדיו וטלוויזיה
קטגוריה:אירים שנולדו ב-1960
Good-Bye Bad Times

Good-bye Bad Times הוא שיר של המפיק האיטלקי ג'ורג'ו מורודר והמוזיקאי הבריטי פיליפ אוקי. הוא נכתב על ידי אוקי ומורודר והוקלט לאלבום Philip Oakey & Giorgio Moroder. הוא יצא כסינגל בבריטניה ביוני 1985 לאחר הלהיט "Together in Electric Dreams" של אוקי ומורודר משנת 1984. הוא הגיע למקום ה-44 במצעד הסינגלים בבריטניה ונשאר במצעדים במשך 5 שבועות. באוסטרליה הגיע הסינגל למקום ה-26.

לוירג'ין רקורדס היו ציפיות גבוהות לסינגל אך הוא לא הצליח למכור את הכמויות שציפו להן. לאחר הסינגל "Be My Lover Now" הסתיימה השותפות הקצרה בין אוקי למורודר. אוקי חזר לעבוד עם להקתו The Human League.

בקליפ של "Good-Bye Bad Times" הייתה הפקה תקציבית גבוהה. היו ציפיות גבוהות לשיר לאחר ההצלחה הבינלאומית של "Together in Electric Dreams". הוא צולם בשחור לבן, ובוים על ידי סטיב בארון. הוא מתרחש בלונדון של המאה ה-19.

בישראל השיר שימש כמנגינת הפתיחה בתוכנית עד פופ בשנת 1985.

== מיקומי שיא ==

== קישורים חיצוניים ==

קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
ניקולאייבקה

ניקולאייבקה (ברוסית: Никола́евка) היא עיירה במחוז היהודי האוטונומי שברוסיה, נמצאת בנפת סמידוביצ'סקי. בעיירה ישנה תחנת רכבת.

==אוכלוסייה==
אוכלוסיית ניקולאייבקה לפי שנים:
{| class="wikitable"
| ||שנה || מספר תושבים
|-
|1 || 1939 || 2,612
|-
|2 || 1959 || 6,579
|-
|3 || 1970 || 8,007
|-
|4 || 1979 || 8,476
|-
|5 || 1989 || 8,188
|-
|6 || 2002 || 7,650
|-
|7 || 2009 || 7,823
|-
|8 || 2010 || 7,912
|-
|9 || 2015 || 7,067
|-
|10 || 2020 || 6,401
|-
|11
|2022
|6,224
|}
==קישורים חיצוניים==

קטגוריה:המחוז היהודי האוטונומי: יישובים
קטגוריה:יישובים שהוקמו ב-1898
Black Hole

Black Hole הוא סינגל שהוקלט על ידי הזמרת-יוצרת האנגלייה גריף. השיר יצא לאור ב-18 בינואר 2021, על ידי חברת התקליטים וורנר רקורדס, כסינגל הראשון מתוך המיקסטייפ שלה One Foot in Front of the Other.

גריף ביצעה את השיר בטקס פרסי המוזיקה הבריטית לשנת 2021, בו זכתה בפרס "בחירת המבקרים".<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!מקור
|-
!rowspan="5" |עולם
|18 בינואר 2021
|rowspan="5" |הזרמת מוזיקה • הורדה דיגיטלית
|מקורית
|rowspan="5" |וורנר רקורדס
|<ref></ref><ref></ref>
|-
|19 במרץ 2021
|אקוסטית
|<ref></ref>
|-
|26 במרץ 2021
|rowspan="3" |רמיקסים
|<ref></ref>
|-
|16 באפריל 2021
|<ref></ref>
|-
|30 באפריל 2021
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
Together in Electric Dreams

"Together in Electric Dreams" (בעברית: "יחד בחלומות אלקטרוניים") הוא שיר של המוזיקאי הבריטי פיליפ אוקי והמפיק האיטלקי ג'ורג'ו מורודר. הוא נכתב על ידי אוקי ומורודר והוקלט לאלבום Philip Oakey & Giorgio Moroder שיצא בשנת 1985, והוקלט לפסקול של הסרט חלומות אלקטרוניים . הוא יצא כסינגל בבריטניה בספטמבר 1984, והפך ללהיט. הוא הגיע למקום השלישי במצעד הסינגלים בבריטניה, ונשאר במצעדים במשך שלושה עשר שבועות. הסינגל גם הגיע למקום השלישי באירלנד ולמקום החמישי באוסטרליה.

הסרט חלומות אלקטרוניים היה הסרט העלילתי הראשון של הבמאי סטיב בארון. עבודתו הקודמת של בארון כללה בימוי של מספר קליפים חדשניים בתחילת שנות השמונים. ההצלחה הגדולה ביותר שלו עד אז הייתה כבמאי הקליפ של השיר "Don't You Want Me" של The Human League בשנת 1981, שעזר לסינגל להיות במקום הראשון בבריטניה ובארצות הברית.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירים באנגלית
קטגוריה:שירים מסרטי קולנוע
קטגוריה:שירים על חלומות
קטגוריה:סינגלים בהוצאת וירג'ין רקורדס
פול קמבון

פול פייר קמבון (20 בינואר 1843 – 29 במאי 1924) היה דיפלומט צרפתי משפיע בסוף המאה ה-19 ותחילת המאה ה-20. הוא כיהן כשגריר צרפת בלונדון במשך 22 שנה. במסגרת תפקידו זה חתם מטעם צרפת על הסכם סייקס–פיקו.<ref></ref>

== ביוגרפיה ==
פול קמבון הוא אחיו הבכור של ז'יל קמבון. קמבון למד משפטים, והפך למזכירו של ז'ול פרי במחוז סיין. לאחר מכן הוא הפך למזכיר הכללי של מחוז האלפים הימיים (1871), מחוז שפך הרון (1871), מחוז אוב (1872), ומחוז דו (1876), ומחוז נור (1877-1882), לאחר שמילא את כול התפקידים הללו עבר קמבון אל העולם הדיפלומטי.

הוא כיהן כשר תושב צרפת בתוניסיה מ־28 בפברואר 1882 עד 28 באוקטובר 1886 ותרם לרפורמה במוסדות השיפוט של הרג'נט של תוניס עם הקמת בית המשפט הצרפתי בתוניס ב-27 במרץ 1883 ובהדרגה ביטל בתי משפט קונסולריים, תהליך שהושלם עם סגירת השיפוט הקונסולרי של ממלכת ארצות השפלה ב־1 בנובמבר 1884. בנוסף, הוא ארגן מחדש את השירותים המינהליים בתוניסיה עם הקמת מנהל העבודות הציבוריות ב-1882 ואת ההדרכה הציבורית של אומנויות יפות ב-1883.

מחלקת הכספים, שהוקמה בשנת 1882, הצליחה החל משנת 1884, והחליפה את הוועדה הפיננסית לחובות תוניסאים שהוקמה בשנת 1868 ומטרתה הייתה לשלוט בניהול ההוצאות התוניסאיות ולהבטיח את ההחזר לנושים. מוסכמות לה מארסה, שנחתמו ב־8 ביוני 1883, קובעו במיוחד את ההנפקה להחזר החוב של ההלוואה התוניסאית שהובטחה על ידי צרפת.

פול קמבון בראשית דרכו, יחד עם פייר פונצ'ין, ייסד את הברית הצרפתית ב-21 ביולי 1883.

עוד בתחום הכלכלי, פול קמבון הקים את לשכת המסחר התוניסאית בשנת 1885. הוא גם הגה את החוק התוניסאי שנכנס לתוקף ב -1 ביולי 1885 שקבע את עקרון רישום המקרקעין, והבהיר את מצב אחזקות הקרקעות באותה תקופה. החוקק תעדף את ההתעצמות הבאה של התיישבות קרקעות אירופאית בתוניסיה.

לאחר שהותו בתוניסיה הפך פול קמבון לשגריר צרפת במדריד (1886), בקונסטנטינופול (1890) ובלונדון (1898-1920).

שם מילא תפקיד חשוב בהיווצרותה של ההסכמה הלבבית, אז של ההסכם הרוסי-בריטי משנת 1907. בתחילת מלחמת העולם הראשונה הוא דחף את בריטניה לצאת למלחמה נגד גרמניה. הוא עזב את תפקידו בשנת 1920 ונבחר לחבר באקדמיה למדעי המוסר והפוליטיקה. הוא גם חבר במקביל באקדמיה למדעי המוסר והמדיניות במדריד.

==קישורים חיצוניים==

* 

==הערות שוליים==

קטגוריה:דיפלומטים צרפתים
קטגוריה:שגרירי צרפת בממלכה המאוחדת
קטגוריה:צרפתים שנולדו ב-1843
קטגוריה:צרפתים שנפטרו ב-1924
מייקל ביליראקיס

מייקל ביליראקיס (באנגלית: Michael Bilirakis; נולד ב-16 ביולי 1930) הוא פוליטיקאי אמריקאי לשעבר, שכיהן כחבר בית הנבחרים של ארצות הברית מטעם מחוז הקונגרס התשיעי של מדינת פלורידה בשנים 1983–2007.

== ביוגרפיה ==
ביליראקיס נולד בטארפון ספרינגס (Tarpon Springs) שבפלורידה, אך את שנות ילדותו העביר בעיירה קליירטון שבמערב פנסילבניה. באוניברסיטת פיטסבורג השלים לימודי תואר ראשון, שם היה חבר באחוות סיגמא פי. לזמן מה אף למד באוניברסיטת ג'ורג' וושינגטון. את לימודי המשפטים שלו השלים באוניברסיטת פלורידה. במהלך מלחמת קוריאה שירת ביליראקיס בחיל האוויר של ארצות הברית.

ביליראקיס התמודד לראשונה לתפקיד ציבורי בבחירות אמצע הכהונה של 1982, כאשר רץ במחוז הקונגרס התשיעי של פלורידה אשר זה עתה נוצר מכוח מפקד האוכלוסין של ארצות הברית משנת 1980. ביום הבחירות גבר על ג'ורג' שלדון, חבר בית הנבחרים המדינתי, בפער של 4,300 קולות גרידא. הוא נבחר מחדש עם 78% מקולות הבוחרים בשנת 1984 ומאז עשר פעמים נוספות, ומעולם לא ניצב בפני התנגדות רצינית. בשנים 1988, 1994, 1998 ו-2004 התמודד ללא התנגדות בכלל.

בבית הנבחרים היה חבר בוועדת האנרגיה והמסחר וכן סגן יו"ר הוועדה לענייני חיילים משוחררים של בית הנבחרים של ארצות הברית. הוא מילא תפקיד מרכזי בחקיקת "החוק לביטחון בריאות הציבור ומוכנות ותגובה לטרור ביולוגי", ואישור מחדש של "חוק דמי המשתמשים בתרופות מרשם". ביליראקיס היה נותן החסות הראשי של "חוק ההשקעה מחדש בסיעוד" משנת 2002 וחיבר את החוק לשיפור תרומת איברים. ספר יעץ בנושא הפוליטיקה של ארצות הברית מאת כתב-העת "National Journal" מנה אותו בין חברי הקונגרס ה"פרודוקטיביים ביותר" מבחינה חקיקתית.

ביליראקיס פרש לגמלאות לקראת הבחירות ב-2006. בנו, גאס, אז חבר בית הנבחרים של ארצות הברית מטעם מחוז הקונגרס ה-12 של מדינת פלורידה. 

באוגוסט 2009 דווח כי ביליראקיס הוא מועמד פוטנציאלי של מושל פלורידה צ'ארלי כריסט למילוי מקומו של מל מרטינז בסנאט של ארצות הברית, אך לבסוף מינה כריסט את ג'ורג' למיו.

== קישורים חיצוניים ==

* 

==הערות שוליים==

קטגוריה:אמריקאים ממוצא יווני
קטגוריה:בוגרי בית הספר למשפטים באוניברסיטת פלורידה
קטגוריה:בוגרי אוניברסיטת פיטסבורג
קטגוריה:קצינים וחוגרים בחיל האוויר של ארצות הברית
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1930
עונת 1960/1961 בליגת העל ההולנדית

עונת 1960/1961 הייתה העונה החמישית של ליגת העל ההולנדית, שהיא הליגה ההולנדית הבכירה. בסיום עונה זאת זכתה פיינורד באליפות הליגה. אלינקוויק, אלקמאר 54 וט.ס.ו. טילבורך ירדו לליגת המשנה.
==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו אלקמאר 54, GVAV וט.ס.ו. טילבורך שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית אליהן הצטרפה אלינקוויק שהפסידה בפלייאוף הירידה. לראשונה הונהגה בעונה זאת שיטת הפלייאוף הכפול כאשר מנצחת הפלייאוף העליון בליגת המשנה התמודדה כנגד הקבוצה שסיימה במקום ה-16 לצמד משחקים בשיטת בית וחוץ.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| פיינורד
 ||34||24||5||5||100||40|| 60||53||העפלה לגביע אירופה לאלופות
|-bgcolor=#08beef
|2.||אייאקס
 ||34||22||7||5||102||51|| 51||51||מחזיקת הגביע ההולנדי העפלה גביע אירופה למחזיקות גביע
|-bgcolor=#f6a342
|3.||פנלו 03
 ||34||18||6||10||77||47|| 30||42||rowspan=2 align=right|העפלה לגביע האינטרטוטו
|-bgcolor=#f6a342
|4.||ספרטה רוטרדם
 ||34||16||9||9||71||54|| 17||41
|-
|5.||DOS אוטרכט
 ||34||15||9||10||71||49|| 22||39
|-
|6.||GVAV
 ||34||15||8||11||57||51|| 6||38
|-
| 7.||פ.ס.וו. איינדהובן
 ||34||14||9||11||74||59|| 15||37
|-
| 8.||DWS אמסטרדם
 ||34||11||13||10||59||49|| 10||35
|-
| 9.||נאק ברדה
 ||34||15||4||15||59||64|| 5-||34
|-
| 10.||וילם II
 ||34||13||6||15||53||71|| 18-||32
|-
| 11.||ADO דאן האג
 ||34||15||2||17||59||78|| 19-||32
|-
|12.||מועדון ספורט אנסחדה
 ||34||12||6||16||52||63|| 11-||30
|-
| 13.||ראפיד
 ||34||11||7||16||42||54|| 12-||29
|-
| 14.||מ.ו.ו מאסטריכט
 ||34||10||8||16||45||70|| 25-||28
|-
| 15.||פורטונה 54
 ||34||8||10||16||52||69|| 17-||26
|-bgcolor=#bb5f70
| 16.||אלינקוויק
 ||34||11||3||20||43||72|| 29-||25||פלייאוף הירידה
|- style="background:#FF8888
| 17.||אלקמאר 54
 ||34||6||12||16||39||61|| 22-||24||rowspan=2 align=right|ירדו לליגה השנייה
|- style="background:#FF8888
| 18.||ט.ס.ו. טילבורך
 ||34||4||8||22||28||81|| 53-||16
|}
{| class="wikitable"
|+פלייאוף הירידה
|-
! קבוצת ליגת העל !! תוצאה !! מנצחת פלייאוף ליגת המשנה !! משחק 1!!משחק 2
|-
| אלינקוויק || 7–8 || וולוויקרס|| 3–4 || 4–4
|}

קטגוריה:עונות בליגת העל ההולנדית
קטגוריה:תחרויות כדורגל ב-1960
קטגוריה:תחרויות כדורגל ב-1961
עונת 1961/1962 בליגת העל ההולנדית

עונת 1961/1962 הייתה העונה השישית של ליגת העל ההולנדית, שהיא הליגה ההולנדית הבכירה. בסיום עונה זאת זכתה פיינורד באליפות הליגה. פנלו 03, DWS אמסטרדם וראפיד ירדו לליגת המשנה.
==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו בלו וויט אמסטרדם, פולנדם ווולוויקרס שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 16, 17 ו-18 נשרו לליגת המשנה ההולנדית.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| פיינורד
 ||34||20||10||4||88||35|| 53||50||העפלה לגביע אירופה לאלופות
|-bgcolor=#f6a342
|2.||פ.ס.וו. איינדהובן
 ||34||21||7||6||85||43|| 42||49||rowspan=3 align=right|העפלה לגביע האינטרטוטו
|-bgcolor=#f6a342
|3.||בלו וויט אמסטרדם
 ||34||16||9||9||71||54|| 17||41
|-bgcolor=#f6a342
|4.||אייאקס
 ||34||16||7||11||80||59|| 21||39
|-
|5.||נאק ברדה
 ||34||15||8||11||60||49|| 11||38
|-
|6.||מ.ו.ו מאסטריכט
 ||34||12||12||10||55||46|| 9||36
|-
| 7.||פולנדם
 ||34||15||4||15||69||76|| 7-||34
|-
| 8.||וילם II
 ||34||14||5||15||63||52|| 11||33
|-bgcolor=#08beef
| 9.||ספרטה רוטרדם
 ||34||12||9||13||46||50|| 4-||33||מחזיקת הגביע ההולנדי העפלה גביע אירופה למחזיקות גביע
|-
| 10.||DOS אוטרכט
 ||34||10||12||12||61||62|| 1-||32
|-
| 11.||וולוויקרס
 ||34||13||6||15||68||87|| 19-||32
|-
|12.||פורטונה 54
 ||34||11||9||14||57||61|| 4-||31
|-
| 13.||GVAV
 ||34||8||14||12||48||61|| 13-||30
|-
| 14.||מועדון ספורט אנסחדה
 ||34||11||8||15||55||69|| 14-||30
|-
| 15.||ADO דאן האג
 ||34||9||11||14||58||69|| 11-||29
|- style="background:#FF8888
| 16.||DWS אמסטרדם
 ||34||7||14||13||38||63|| 25-||28||rowspan=3 align=right|ירדו לליגה השנייה
|- style="background:#FF8888
| 17.||פנלו 03
 ||34||10||7||17||38||62|| 24-||27
|- style="background:#FF8888
| 18.||ראפיד
 ||34||6||8||20||35||77|| 43-||20
|}

קטגוריה:עונות בליגת העל ההולנדית
קטגוריה:תחרויות כדורגל ב-1962
קטגוריה:תחרויות כדורגל ב-1961
שומר פתאים ה'

שומר פתאים ה הוא ניב שמקורו ב, שם נאמר: . הניב משמש במקרים שבהם אדם ניצל מצרה שאליה נקלע בתמימותו.

בכתבי חז"ל ובקרב הפוסקים משמש ביטוי זה בעת הדיון בהיקף השפעתו של הפסוק , ויש הסבורים שניתן להפחית במידת הזהירות הנדרשת כאשר מדובר בסיכון שרבים נוטלים, כגון הסיכון שבעישון.

==בתלמוד==
במקומות אחדים בתלמוד מובא הפסוק "שומר פתאים ה'" כנימוק לקביעות שונות:
* במסגרת הדיון במשקה מגולה במסכת עבודה זרה מובאת ברייתא: "רבי אליעזר אומר: אוכל אדם ענבים ותאנים בלילה ואינו חושש, משום שנאמר שומר פתאים ה'", כלומר בניגוד לאיסור לשתות משקה שעמד מגולה, ללא השגחת אדם, מחשש שנחש שתה מהם והטיל בהם ארס, אין לחשוש כך באכילת פירות, אלא לסמוך על רחמי ה'.
* במסכת יבמות אומר רב פפא שהכלל הוא שאין מלין ביום מעונן וביום שנושבת בו רוח דרומית, אבל כיוון "דדשו בה רבים" כלומר רבים אינם מקפידים על כך אפשר שלא לחשוש, שנאמר "שומר פתאים ה'".
* בפרק חלק של מסכת סנהדרין מובאת ברייתא שדנה בשאלה האם קטני בני רשעי ישראל באים לעולם הבא, ורבי עקיבא סבור שהתשובה לכך חיובית, ונימוקו "שנאמר 'שומר פתאים ה<nowiki></nowiki> שכן קורין בכרכי הים לינוקא פתיא", כלומר במילה "פתאים" מתכוון הפסוק לתינוקות.

==בפוסקים==
הנימוק "דשו בו רבים" (המופיע במסכת יבמות) עלה במסגרת הדיון בשאלה האם לאסור את העישון מחמת הסכנה לבריאות.

החפץ חיים פוסק להלכה, בהסתמך על חוות דעת של רופאים, כי האיסור בעישון סיגריות נובע מהציוויים על שמירת הנפש. לעומתו כתב הרב משה פיינשטיין בתשובה הלכתית משנת תשכ"ד:
: 

גם הרב עובדיה יוסף פוסק כי הדבר אינו מהווה ביטול ציווי מהתורה, וזאת על פי הפסוק "שומר פתאים ה'" המבטא אמונה כי אלוהים שומר מפני סיכונים הנובעים מדבר ש"דשו בו רבים" (שנהגו רוב העולם לעשותו). אך גם הוא מודה שעל פי רוח ההלכה רצוי שלא לעשן.

לעומתם כתב הרב אליעזר יהודה ולדנברג בספר "ציץ אליעזר":
:.

==בפולקלור==
ספר הבדיחה והחידוד מביא בדיחות המבוססת על ניב זה, הנה אחת מהן:
:מלמד שמע, שהבריות מרננים אחריו ואומרים עליו, שטיפש הוא. נתן שתי אצבעות לתוך חוטמו ואמר:
:אעלה לגג ואקפוץ למטה. לא אינזק, משמע שבאמת טיפש אני ונתקיים בי “שומר פתאים ה'”; אינזק – סימן, ששקר בפי הבריות.
:אמר ועשה…וכששבה רוחו אליו והוברר, שהגיע לכלל ריסוּק-איברים, בּיקשׁ שיתנו לו מים ליטוֹל ידיו. נטל וּבירך:
:“ברוך שעשני חכם!”
:[נוסח אחר:
:אמר ועשה…וכשפקח עיניו וראה, שנשברו לו יד ורגל, נהנה ואמר:
:כל ימי ידעתי, שהבריות שווא ידברו, ואני חכם. אבל לא ידעתי,
:שחכם מחוּכּם אני עד כדי כך…]

==קישורים חיצוניים==
* [https://olamot.net/shiur/שומר-פתאים-ה שומר פתאים ה'], באתר "עולמות"
* 
* אוהד פיקסלר, [https://www.etzion.org.il/he/talmud/seder-nezikin/massekhet-avoda-zara/עז-דף-ל-שומר-פתאים-ה-כניסה-למצב-סכנה ע"ז דף ל: - שומר פתאים ה' - כניסה למצב סכנה], באתר "תורת הר עציון", 30 בדצמבר 2015
* הרב מרדכי גודמן, "[https://asif.co.il/wpfb-file/1-4-pdf-3/ התיישבות בשעת סכנה]", ממעין מחולה יא (תשס"ב), עמ' 51–64, באתר ספריית אסיף

==הערות שוליים==

קטגוריה:ניבים וביטויים תנ"כיים